ai4bharat/Pralekha huggingface dataset:
وزیراعظم کا دفتر
وزیر اعظم نے ایشیائی گیمز2022 میں خواتین کے جیولن مقابلے میں انّورانی کو سونے کا تمغہ جیتنے پر مبارکباد دی ہے
وزیر اعظم جناب نریندر مودی نے ہانگزو میں ایشیائی گیمز2022 میں خواتین کے جیولن مقابلے میں سونے کا تمغہ جیتنے پر انّورانی کو مبارکباد دی ہے ۔
وزیر اعظم نے ایکس پر پوسٹ کیا:
’’ایشیائی گیمز میں خواتین کے جیولن مقابلے میں غیر معمولی کارکردگی کا مظاہرہ کرنے پر انّورانی پر انتہائی فخر ہے۔
اس طلائی تمغے نے بھارت کا سر فخر سے بلند کیا ہے۔ دعا ہے کہ وہ مزید کامیابیاں حاصل کرتی رہیں اور ہم سب کو ترغیب دیتی رہیں‘‘۔
نوجوانوں کے امور اور کھیل کود کی وزارت
کھیلو انڈیا ویمن ہاکی لیگ  کا پہلا مرحلہ اختتام پذیر ، پریتم سیواچ اکیڈمی سرفہرست رہی
نئی دہلی، 23 اگست 2022 :
منگل کو میجر دھیان چند نیشنل اسٹیڈیم میں اختتام پذیر ہونے والی کھیلو انڈیا ویمن ہاکی لیگ  کے پہلے مرحلے میں پریتم سیواچ ہاکی اکیڈمی، سونی پت سرفہرست رہی ہے۔ کلدیپ سیواچ کے ذریعے کوچ کی گئیں اکیڈمی کی لڑکیوں نے +134 کے ناقابل یقین گول کے فرق کے ساتھ اپنے تمام 7 پول گیمز جیت لیے؛ ٹیم نے 21 پوائنٹس حاصل کرنے لیے صرف تین بار کنسیڈ کیا۔
ایچ اے آر ہاکی اکیڈمی، ہریانہ نے دوسری پوزیشن حاصل کی جبکہ مدھیہ پردیش ہاکی اکیڈمی تیسرے نمبر پر رہی۔ وہ دونوں 19 پوائنٹس پر اختتام پذیر ہوئیں لیکن ایچ اے آر اکیڈمی نے بہتر گول کا فرق درج کیا۔
پہلے مرحلے میں سات دن کے دوران مجموعی طور پر 56 میچ کھیلے گئے جن میں کل 16 ٹیمیں حصہ لے رہی تھیں۔ سب جونیئر خواتین کے لیے ایک قسم کی ہاکی لیگ تین مرحلوں میں ہونے والی ہے۔ اسپورٹس اتھارٹی آف انڈیا نے مقابلے کے 3 مراحل کے لیے مجموعی طور پر 53.72 لاکھ روپے مختص کیے جس میں 15.5 لاکھ روپے کی انعامی رقم شامل ہے۔
3 مراحل کے بعد جیتنے والی ٹیم کو 5 لاکھ روپے کا نقد انعام دیا جائے گا۔
پریتم سیواچ اکیڈمی کی لڑکیوں کی کوششوں کے بارے میں بات کرتے ہوئے کلدیپ سیواچ نے کہا، "میری ٹیم نے بہت اچھی کارکردگی کا مظاہرہ کیا اور ہر جیت کے بعد انھیں بہت تحریک ملی۔ خامیوں کا پتہ لگانے اور ان پر کام کرنے کے لیے یہ بہترین مقابلوں میں سے ایک تھا۔ یہ جیت لڑکیوں کو طویل مدت میں ملک کے لیے کھیلنے اور سخت محنت جاری رکھنے کا اعتماد حاصل کرنے کی ترغیب دے گی۔ میں ایس اے آئی اور ہاکی انڈیا کا شکریہ ادا کرتا ہوں کہ انھوں نے ہمیں پلیٹ فارم دیا۔"
ہاکی اکیڈمی کے پیچھے تحریک بنے ہوئے سابق ارجن اور دروناچاریہ ایوارڈ یافتہ پریتم سیواچ نے مزید کہا کہ انڈر 16 مقابلہ لڑکیوں کو کھیلو انڈیا اسکیم کا حصہ بننے کی پوری تیاری کروائے گا۔ "16 سال کی لڑکیوں پر مشتمل اس طرح کے مسابقتی ماحول کا مشاہدہ کرنا ناقابل یقین تھا۔ میں ایس اے آئی اور ہاکی انڈیا کا شکریہ ادا کرتا ہوں کہ انھوں نے انڈر 16 لڑکیوں کے لیے اس طرح کا مسابقتی ماحول فراہم کیا۔
انھوں نے کہا کہ ہم انڈر 21 کے لیے بھی ایک ٹورنامنٹ رکھتے تھے اور میں حکومت کا شکریہ ادا کرتا ہوں کہ اس نے لڑکیوں کے لیے اپنی صلاحیتوں کا مظاہرہ کرنے کا یہ عظیم موقع ممکن بنایا۔ پریتم سیواچ نے کہا کہ اس سطح پر ہمارے مقابلے بہت کم ہیں اور لڑکیاں صرف کھیلو انڈیا اسکیم میں آنے اور مستقبل میں ملک کے لیے کھیلنے جیسے مقابلوں سے فائدہ اٹھا سکتی ہیں۔
کھیلو انڈیا ویمن ہاکی لیگ  کا دوسرا مرحلہ ماہ اکتوبر میں لکھنؤ، اترپردیش میں منعقد ہوگا۔
محنت اور روزگار کی وزارت
ہندوستانی آئی ٹی –آئی ٹی ای ایس صنعتوں کے ذریعے روزگار سے متعلق تربیت دینے کا عمل جاری
نئی دہلی،22جولائی2019؍محنت و روزگار کے مرکزی وزیر مملکت، جناب سنتوش کمار گنگوار نے آج لوک سبھا میں ایک سوال کے تحریری جواب میں بتایا کہ نیشنل ایسوسی ایشن آف سافٹ ویئر اینڈ سروسز کمپنیز کے مطابق ہندوستانی آئی ٹی ؍آئی ٹی ای ایس صنعت میں مالی سال 19-2018ء میں 41.38 لاکھ افراد برسرروزگار ہیں۔ گزشتہ برس کے مقابلے ملازمین کی تعداد میں تقریباً 1.7 لاکھ کا اضافہ ہوا ہے۔ ٹیکنالوجی کی خود کاری نےورکروں کی جگہ نہیں لی ہے، بلکہ اس سے پیداوریت میں بہتری آئی ہے اور اس نے ورکروں کو یہ موقع فراہم کیا ہے کہ وہ پیچیدہ فیصلہ سازی اور سماجی رابطے کے متعلق دیگر کاموں پر توجہ مرکوز کریں۔ اس کے عکس نئی ٹیکنالوجی کو اپنائے جانے سے روزگار کے مواقع پیدا ہوتے ہیں، پیداواریت میں اضافہ ہوتا ہے اور ہنرمند مزدوروں کی مانگ بڑھتی ہے۔ہندوستانی آئی ٹی-آئی ٹی ای ایس انڈسٹری اب بھی روزگار کے مواقع پیدا کررہی ہے اور یہ روزگار سے متعلق تربیت فراہم کرنے کا کام بھی کرتی ہے۔
آئی ٹی صنعت میں بڑے پیمانے پر تبدیلی کا عمل جاری ہے۔صنعت ، اکیڈمیا اور سیکٹر اسکلز کونسلوں پر مشتمل اس شعبے کے حصص دار اس بات کو یقینی بنانے کے لئے کام کررہے ہیں کہ موجودہ ورک فورس از سر نو باہنر بنایاجائے یا ان کی ہنر مندی کو بہتر کیا جائے، جو ابھرتی ہوئی ٹیکنالوجی اور کام کی ذمہ داریوں سے ہم آہنگ ہو۔ ان ضرورتوں کی تکمیل کےمقصد سے نیسکام، صنعت اور اکیڈمیا کے ساتھ صلاح و مشورہ کرکےآئی ٹی شعبے کے ملازمین ‘ٹیکنالوجی پر مبنی از سر نو ہنرمندی میں اضافہ فریم ورک ’ تیار کیا گیا ہے، جس میں حکومت سہولت بہم پہنچانے والے ادارے کے طورپر کام کررہی ہے۔اس پہل کے ذریعے صنعت اور حکومت نے پانچ برس کی مدت کے دوران آئی ٹی شعبے کے 20 لاکھ ملازمین کی از سر نو ہنرمندی ؍ہنرمندی میں اضافے کے لئے اشتراک کیا ہے۔اطلاعاتی ٹیکنالوجی کی وزارت نے نیسکام کے ساتھ ایک مفاہمت نامے پر دستخط کیا ہے، تاکہ جدید اور ابھرتی ہوئی ٹیکنالوجی کے شعبوں سے وابستہ ملازمین کی از سر نو ہنرمندی ؍ہنرمندی میں اضافے کے لئے باہمی تعاون کو مضبوط کیا جاسکے۔
مزید برآں ٹریننگ کے ڈائریکٹر جنرل نے تکنیکی اختراعات کے ساتھ قدم سے قدم ملائے رکھنے کے لئے 2018ء میں نئے ٹریڈمتعارف کرائے ہیں، جن میں جیو –انفارمیٹکس اسسٹنٹ ، ایرونوٹیکل اسٹرکچر اینڈ اکیوپمنٹ فیٹر، ایڈیٹیو مینوفیکچرنگ ٹیکنیشین  ڈرون پائلٹ، الیکٹریشین پاور ڈسٹری بیوشن ، ٹیکنیکل میں کیٹرونکس، سولر ٹیکنیشین ، انٹرنیٹ آف تھنگزسوئل ٹیسٹنگ اینڈ کروپ مینجمنٹ اور فائرمین وغیرہ شامل ہیں۔
وزارت دفاع
نئے منظور شدہ 10 سینک اسکولوں میں داخلے کے لیے ای کونسلنگ کے دوسرے دور کے لیے ویب پورٹل دوبارہ شروع
نئے سینک اسکولوں میں داخلوں کے پہلے مرحلہ کی کامیابی کے بعد، سینک اسکولس سوسائٹی  نے 10 نئے منظور شدہ سینک اسکولوں میں 534 سیٹوں کو پُر کرنے کے لیے 22 جون 2022 کو ای کونسلنگ کے دوسرے مرحلہ کا دوبارہ آغاز کیا ہے۔ سینک اسکول کے داخلہ پورٹل https://sainikschool.ncog.gov.in/ecounsellingپر کونسلنگ کے عمل تک 26 جون 2022 تک رسائی حاصل کی جاسکتی ہے۔ آل انڈیا سینک اسکول داخلہ امتحان  کے تمام اہل امیدوار جنھوں نے این ٹی اے کے ذریعہ کرائی گئی ای کونسلنگ کے راؤنڈ-1 کے لیے رجسٹرکیاتھا، سوائے درج ذیل کے، ای کونسلنگ کے دوسرے راؤنڈ میں حصہ لینے کے اہل ہیں:
• وہ امیدوار جو پہلے ہی کسی بھی سینک اسکول  میں داخلہ لے چکے ہیں۔
• وہ امیدوار جنہیں راؤنڈ-I میں ان کی پسند سے اسکول الاٹ کیا گیا تھا لیکن انہوں نے کوئی جواب نہیں دیا۔
• وہ امیدوار جنہوں نے پہلے راؤنڈ میں نشستیں الاٹ کرنے کے باوجود اس کے لیے رضامندی ظاہر نہیں کی۔
• وہ امیدوار جنہوں نے پہلے راؤنڈ میں اپنی پسند کے مطابق الاٹ کیے گئے اسکول کے لیے اپنی رضامندی کی تصدیق کی لیکن ای کونسلنگ کے پہلے دور میں اسکول میں داخلے کے لیے مطلوبہ فیس ادا نہیں کی۔
ای کونسلنگ کے دوسرے راؤنڈ میں، ہر اہل اور خواہشمند امیدوار زیادہ سے زیادہ اپنی پسندکے 3 اسکولوں کا متبادل دے سکتا ہے۔
کونسلنگ کے دوسرے راؤنڈ میں اسکول کے لحاظ سے ایک جامع میرٹ لسٹ تیار کی جائے گی۔ مزید برآں، موسم گرما کی تعطیلات کے بعد تعلیمی سیشن کے آغاز کے لیے قریب آنے والی ٹائم لائنز کے پیش نظر، 10 نئے منظور شدہ سینک اسکولوں میں سے ہر ایک کے لیے دستیاب سیٹوں سے تین گنا امیدواروں کی ایک محفوظ فہرست تیار کی جائے گی تاکہ دوسرے راؤنڈ کی ای- کونسلنگ کے دوران اسکولوں کے لیے زیادہ سے زیادہ خواہشمند امیدوار ہوں۔
جامع فہرست میں شامل امیدواروں کو داخلہ کی رسمی کارروائیوں کو مکمل کرنے کے لیے سات دن کا وقت دیا جائے گا جس کے بعد باقی خالی نشستیں، اگر کوئی ہوں تو، مخصوص نئے اسکول کے لیے میرٹ لسٹ میں ان کی رینکنگ کے مطابق ریزرولسٹ کے امیدواروں کو پیش کی جائیں گی۔
متعلقہ اسکول میں فزیکل تصدیق اور مطلوبہ فیس کی ادائیگی کی تاریخیں مناسب وقت پر پورٹل پر اپ لوڈ کر دی جائیں گی۔ مزید معلومات کے لیے، اہل اور خواہشمند امیدواروں کو مشورہ دیا جاتا ہے کہ وہ داخلہ پورٹل دیکھیں۔
صحت اور خاندانی بہبود کی وزارت
نیشنل ہیلتھ اتھارٹی  نے جنوبی ریاستوں اور مرکز کے زیر انتظام علاقوں میں آیوشمان بھارت پردھان منتری جن آروگیہ یوجنا  اور آیوشمان بھارت ڈیجیٹل مشن  کی پیش رفت اور نفاذ پر گفتگو کرنے کے لیے تمل ناڈو کے مہا بلی پورم میں جنوبی علاقوں کی جائزہ میٹنگ کا انعقاد کیا
آیوشمان بھارت پردھان منتری جن آروگیہ یوجنا کے تحت 5 ریاستوں میں ہیلتھ بینیفٹ پیکیج 2022، مریض کی درجہ بندی کے نئے نظام، تشخیص سے متعلق گروپنگ  پائلٹ لانچ جیسی نئی سہولیات شروع کیں
نیشنل ہیلتھ اتھارٹی  کے ذریعے تمل ناڈو کے مہابلی پورم میں جنوبی علاقے کی جائزہ میٹنگ منعقد کی جا رہی ہے، جو دو اہم مرکزی اسکیموں- آیوشمان بھارت پردھان منتری جن آروگیہ یوجنا  اور آیوشمان بھارت ڈیجیٹل مشن  کو نافذ کرنے والا ادارہ ہے۔ این ایچ اے نے اس انعقاد کے دوران آیوشمان بھارت پردھان منتری جن آروگیہ یوجنا  کے تحت ہیلتھ بینیفٹ پیکیج  2022 کا نیا ایڈیشن لانچ کیا۔ نئے ایڈیشن میں 365 نئے طریقہ کار کو جوڑا گیا ہے، جس سے پیکیج میں طریقہ کار کی کل تعداد 1949 ہو گئی ہے۔ ایچ بی پی 2022 کے ساتھ، اس اسکیم کے تحت شہر کے زمرہ اور مریضوں کی دیکھ بھال کی سطح کی بنیاد پر پہلی بار الگ الگ قیمت کا تعین شروع کیا جا رہا ہے۔
این ایچ اے نے اے بی پی ایم-جے اے وائی اسکیم کے لیے آئی سی ڈی-11  اور آئی سی ایچ آئی  کے ذریعے مریضوں کی درجہ بندی کے نظام کی نئی پہل شروع کرنے کا اعلان کیا۔
پروگرام کے دوران اعلان کیا گیا کہ ایک دیگر اہم خصوصیت 5 ریاستوں، چھتیس گڑھ، ہریانہ، کیرالہ، مہاراشٹر اور میگھالیہ میں تشخیص سے متعلق گروپنگ  کا پائلٹ پروجیکٹ شروع کرنا ہے۔ اے بی پی ایم-جے ڈی آر جی کے ذریعے فراہم کنندہ ادائیگی کے نظام کے لیے ہندوستان میں پہلی بیمہ اسکیم ہوگی۔
تمل ناڈو کے وزیر صحت جناب ایم اے سبرامنیم نے 7 اپریل، 2022 کو اس پروگرام میں شرکت کی اور تمل ناڈو حکومت کی طرف سے سینئر معزز شخصیات کو اعزاز سے نوازا۔ جائزہ میٹنگ کی صدارت این ایچ اے کے سی ای او ڈاکٹر آر ایس شرما نے کی۔ اس جائزہ میٹنگ سے خطاب کرتے ہوئے این ایچ اے کے سی ای او ڈاکٹر آر ایس شرما نے اے بی پی ایم-جے اے وائی کے کامیاب نفاذ کے لیے جنوبی علاقے کی طرف سے کیے گئے تعاون کی تعریف کی۔
اے بی ڈی ایم اور اے بی پی ایم-جے اے وائی کے نفاذ کی پیش رفت پر پریزنٹیشن بالترتیب ڈاکٹر پروین گودام، ایڈیشنل سی ای او، این ایچ اے اور ڈاکٹر وپل اگروال، ڈپٹی سی ای او، این ایچ او نے دی۔ اس کے بعد مختلف جنوبی ریاستوں اور مرکز کے زیر انتظام علاقوں کے سینئر عہدیداروں نے پریزنٹیشن پیش کیے۔ اس پروگرام میں حصہ لینے والے مختلف سینئر سرکاری عہدیداران نے این ایچ اے کے مالیاتی صلاح کار جناب جی یو احمد، تمل ناڈو کے پرنسپل سکریٹری  ڈاکٹر جے رادھا کرشنن، تمل ناڈو کے محکمہ صحت اور خاندانی فلاح و بہبود کے پرنسپل سکریٹری اور او ایس ڈی ڈاکٹر پی سینتھل کمار، آندھرا پردیش کے پرنسپل سکریٹری  جناب انل کمار سنگھل، تلنگانہ کے پرنسپل سکریٹری  جناب ایس اے ایم رضوی، کیرالہ کے سی ای او ایس ایچ اے ڈاکٹر رنت کیلکر، کرناٹک حکومت میں کمشنر  جناب ڈی رندیپ، تمل ناڈو حکومت میں مشن ڈائرکٹر  ڈاکٹر دریز احمد، لکشدیپ کے ہیلتھ سکریٹری جناب امت ستیجا، پڈوچیری کے ہیلتھ سکریٹری جناب سی ادے کمار، آندھرا پردیش حکومت میں کمشنر صحت اور خاندانی فلاح و بہبود جناب جے نواس، آندھرا پردیش کے سی ای او ایس ایچ اے جناب ونے چند، تمل ناڈو کے پروجیکٹ ڈائرکٹر /سی ای او ایچ ایس اے ڈاکٹر ایس اوما اور انڈمان اور نکوبار جزائر کی ڈپٹی ریزیڈنٹ کمشنر  محترمہ وی بوبلکانی شامل ہیں۔
کامرس اور صنعت کی وزارتہ
میک ان انڈیا
نئی دہلی۔ 22 دسمبر 'میک ان انڈیا' ایک پہل ہے جو 25 ستمبر 2014 کو شروع کی گئی تھی تاکہ سرمایہ کاری میں سہولت فراہم کی جائے، اختراع کو فروغ دیا جائے، کلاس انفراسٹرکچر میں بہترین تیار کیا جائے، اور ہندوستان کو مینوفیکچرنگ، ڈیزائن اور اختراع کا مرکز بنایا جائے۔ یہ ان منفرد 'وکل فار لوکل' اقدامات میں سے ایک ہے جس نے ہندوستان کے مینوفیکچرنگ شعبہ کو دنیا میں فروغ دیا۔ 'میک ان انڈیا' پہل مختلف اقدامات کے ذریعہ پورے ملک میں نافذ کی جا رہی ہے، جس کی تفصیلات مرکزی طور پر محفوظ نہیں کی جاتی ہیں۔
'میک ان انڈیا' پہل نے نمایاں کامیابیاں حاصل کی ہیں اور اس وقت میک ان انڈیا 2.0 کے تحت 27 شعبوں پر توجہ مرکوز کی گئی ہے۔ صنعت اور اندرونی تجارت کے فروغ کا محکمہ  15 مینوفیکچرنگ شعبوں کے لیے لائحہ عمل مربوط کرتا ہے، جبکہ محکمہ تجارت 12 سروس سیکٹر کے منصوبوں کو مربوط کرتا ہے۔
سرمایہ کاری تک رسائی کی سرگرمیاں وزارتوں، ریاستی حکومتوں اور بیرون ملک ہندوستانی مشنوں کے ذریعہ ملک میں براہ راست غیر ملکی سرمایہ کاری  کو فروغ دینے کے بین الاقوامی تعاون کو بڑھانے کے لیے کی جاتی ہیں۔
مختلف محکموں اور وزارتوں کی جاری اسکیموں کے علاوہ، حکومت نے ہندوستان میں ملکی اور غیر ملکی سرمایہ کاری کو فروغ دینے کے لیے کئی دوسرے اقدامات کیے ہیں۔ ان میں کارپوریٹ ٹیکس کی شرحوں میں کمی، این بی ایف سی اور بینکوں کے لیکویڈیٹی کے مسائل کو کم کرنا، کاروبار کرنے میں آسانی کو بہتر بنانا، ایف ڈی آئی پالیسی میں اصلاحات، تعمیل کے بوجھ میں کمی، سرکاری خریداری کے حکم ناموں کے ذریعہ گھریلو مینوفیکچرنگ کو فروغ دینے کے لیے پالیسی اقدامات، مرحلہ وار مینوفیکچرنگ پروگرام ، مختلف وزارتوں کی پیداوار سے منسلک مراعات  کے لیے اسکیمیں شامل ہیں۔ سرمایہ کاری کی سہولت کے لیے، انڈیا انڈسٹریل لینڈ بینک ، انڈسٹریل پارک ریٹنگ سسٹم ، نیشنل سنگل ونڈو سسٹم ، نیشنل انفراسٹرکچر پائپ لائن ، نیشنل مونیٹائزیشن پائپ لائن  وغیرہ جیسے اقدامات بھی شامل کیے گئے ہیں۔
مذکورہ بالا اقدامات کے علاوہ مرکزی حکومت کی متعدد وزارتوں/محکموں اور مختلف ریاستی حکومتوں کی اسکیموں/پروگراموں کے ذریعہ کی گئی پہل کے تحت سرگرمیاں بھی کی جاتی ہیں۔
صنعت و تجارت کی وزارت میں وزیر مملکت جناب سوم پرکاش نے آج لوک سبھا میں ایک تحریری جواب میں یہ اطلاعات فراہم کیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14670
(Visitor Counter : 79
بھارتی چناؤ کمیشن
اترا کھنڈ اور مغربی بنگال میں ریاستی قانون ساز اسمبلیوں میں چار خالی نشستوں کو بھرنے کے لئے ضمنی انتخابات کا پروگرام
نئی دہلی،25/ اکتوبر۔اتراکھنڈ اور بنگال ریاست کی قانون ساز اسمبلیوں میں چار خالی نشستوں ہیں جنہیں بھرنے کی ضرورت ہے۔ تفصیل حسب ذیل ہے:
|
|
نمبرشمار
|
|
ریاست کا نام
|
|
اسمبلی حلقے کا نمبر اور نام
|
|
1.
|
|
اتراکھنڈ
|
|
44 ۔پتھوڑا گڑھ
|
|
2.
|
|
مغربی بنگال
|
|
34 ۔ کالیہ گنج
|
|
3.
|
|
مغربی بنگال
|
|
77 ۔ کریم پور
|
|
4.
|
|
مغربی بنگال
|
|
422۔کھڑگ پور صدر
مختلف معاملات مثلاً مقامی تیوہاروں، رائے دہندگان کی فہرست، موسم کے حالات وغیرہ کے بارے میں اطلاعات اور اتراکھنڈ اور مغربی بنگال کے چیف الیکٹورل آفیسر زسے موصولہ اطلاعات پر غور کرنے کے بعد کمیشن نے درج ذیل پروگرام کے مطابق ان نشستوں پر بھرتی کے لئے ضمنی انتخابات کرانے کا فیصلہ کیا ہے :
|
|
انتخابی عمل
|
|
مقررہ تاریخ
|
|
گزٹ نوٹیفکیشن جاری کرنے کی تاریخ
|
|
30.10.2019 
|
|
نامزدگی داخل کرانے کی آخری تاریخ
|
|
06.11.2019 
|
|
نامزدگیوں کی جانچ کی تاریخ
|
|
07.11.2019 
|
|
نام واپس لینے کی آخر تاریخ
|
|
11.11.2019 
|
|
پولنگ کی تاریخ
|
|
25.11.2019 
|
|
ووٹوں کی گنتی کی تاریخ
|
|
28.11.2019 
|
|
وہ تاریخ جس سے قبل انتخابی عمل مکمل کیاجانا ہے۔
|
|
30.11.2019 
رائے دہندگان کی فہرست:
مذکورہ اسمبلی کے حلقہ انتخاب کے لئے رائے دہندگان کی فہرست، جس کے لئے یکم جنوری 2019 اہلیت کی تاریخ ہے، آخر کار شائع کردی گئی ہے۔
الیکٹرانک ووٹنگ مشین اور وی وی پیٹ
کمیشن نے ضمنی انتخابات میں تمام پولنگ اسٹیشنوں پر ای وی ایم اور وی وی پیٹ مشینیں استعمال کرنے کافیصلہ کیا ہے۔ کافی تعداد میں ای وی ایم اور وی وی پیٹ مشینیں دستیاب کرائی گئی ہے اور اس بات کو یقینی بنانے کے لئے تمام اقدامات کئے گئے ہیں کہ ان مشینوں کی مدد سے پولنگ کا کام آسانی سے انجام دیا جائے۔
رائے دہندگان کی شناخت
ماضی کے طریقہ کے مطابق کمیشن نے فیصلہ کیا ہے کہ پولنگ کے وقت مذکورہ انتخابات میں رائے دہندگان کی شناخت کو ضروری قرار دیا جائے۔ رائے دہندگان کے فوٹو اور شناختی کارڈ کسی رائے دہندہ کی شناخت کا خاص دستاویز ہوگا۔لیکن اس بات کو یقینی بنانے کے لئے کوئی رائے دہندہ اپنے حق رائے دہی سے محروم نہ رہے، رائے دہندگان کی فہرست میں نام ہونے کی صورت میں مذکورہ انتخابات میں پولنگ کے وقت رائے دہندگان کی شناخت کے لئے مزید دستاویزات کی اجازت دینے کے لئے علیحدہ ہدایات جاری کی جائیں گی۔
مثالی ضابطہ عمل جن اضلاع میں یا ان کے کسی حصے میں پارلیمانی اور اسمبلی حلقے کے انتخاب ہونے ہے، ان میں کمیشن کی ہدایت 437/6/ آئی این ایس ٹی/2016-سی سی ایس، بتاریخ 29 جون2017کے ذریعہ جاری کی گئی جزوی ترمیم کے مطابق فوری طور پر نافذ ہوجائے گا۔ مثالی ضابطہ عمل تمام امیدواروں ،سیاسی جماعتوں اور متعلقہ ریاستی حکومت پر لاگو ہوگا۔ مثالی ضابطہ عمل اور متعلقہ ریاست کے ضلع کے لئے مرکزی حکومت پر بھی نافذ ہوگا۔
وزیراعظم کا دفتر
وزیراعظم کی پاپوا نیو گنی کے گورنر جنرل سے ملاقات
وزیر اعظم جناب نریندر مودی نے 22 مئی 2023 کو پورٹ مورسبی کے گورنمنٹ ہاؤس میں پاپوا نیو گنی  کے گورنر جنرل سر باب داڈے سے ہندوستان-بحرالکاہل جزائر تعاون کے فورم  کے تیسرے سربراہی اجلاس کے پہلو بہ پہلو ملاقات کی۔
گورنر جنرل نے پی این جی میں وزیراعظم کا ملک کے پہلے دورے پر پرتپاک استقبال کیا۔ دونوں رہنماؤں نے دونوں ممالک کے درمیان دوطرفہ تعلقات اور ترقیاتی شراکت داری کی اہمیت سمیت خیالات کا بہترین تبادلہ کیا، جنہیں انہوں نے مزید مضبوط بنانے پر اتفاق کیا۔
وزارات ثقافت
آج اندیا گیٹ پر وزارت ثقافت کی سنگیت ناٹک اکیڈمی نے رنگا رنگ اور زبردست ثقافتی پروگراموں کا انعقاد کیا
اہم جھلکیاں:
- حکومت ہند کی وزارت ثقافت کی سنگیت ناٹک اکیڈمی نےآج انڈیا گیٹ کے لان میں نو ع بنوع پروگراموں کا انعقاد کیاگیا
- 20نومبر کو بھی پروگرام منعقد کئے جائیں گے
- آج چینڈا میلم، کتھک رقص، کٹھ پتلی کا شواور منی پوری رقص منعقد کئے گئے ہیں
- چینڈا میلم کٹھ پتلی کے شو، منی پوری رقص کےساتھ ساتھ اُڈیشی رقص اور کتھک رقص 20نومبرکو منعقد کئے جائیں گے
حکومت ہند کی وزارت ثقافت کی سنگیت ناٹک اکیڈمی نے آج نئی دہلی کے انڈیا گیٹ لان میں نوع بنوع ثقافتی پروگراموں کا انعقاد کیا۔ثقافتی پروگرام 20 نومبر 2022 کو بھی منعقد کئے جائیں گے۔ یہ ثقافتی پرفارمنس، کالنجلی نام کی مہم کا حصہ ہیں،جس کے تحت ہر ہفتے سینٹرل وِسٹا پر ثقافتی پروگراموں کا انعقاد کیا جائے گا۔
آج جو رنگا رنگ اور زبردست پروگرام منعقد کئے گئے، اُن میں چینڈا میلم ، کتھک رقص، کٹھ پتلی کا شو اور منی پوری رقص شامل ہیں۔ 19نومبر کو پرفارمنسز کے علاوہ 20 نومبر کو اُڈیشی رقص بھی منعقد کیا جائے گا۔ثقافتی پروگرام کل 6:00 بجے شام سے شروع کئے جائیں گے۔
چینڈا میلم دہلی پنچ وادیہ ٹرسٹ کے ذریعہ انجام دیا گیا۔ پنچاری میلم ایک تصادم کی علامت ہے، جوہندوستان کے کیرالہ میں مندروں کے تہواروں کے دوران پیش کیا جاتا ہے۔ پنچاری میلم ،چینڈا میلم  کی ایک بڑی شکل ہےاوریہ کشیترم وادیم  کی صنف میں سب سے مشہور اور مقبول ہے۔ پنچاری میلم،جس میں چینڈا،الاتھلم پرمبنی چینڈا  جیسے آلات شامل ہیں،وسطی کیرالہ میں بہت سے مندروں کے تہواروں کے دوران پیش کیے جاتے ہیں،جہاں اسےانتہائی کلاسکی انداز میں پیش کیا جاتا ہے۔ شمالی کیرالہ اورجنوبی وسطی کیرالہ  میں پنچاری روایتی طورپربھی پیش کی جاتی ہے،اگرچہ ٹھیک ٹھیک علاقائی فرق کے ساتھ۔
کالاشیش کے طلباء نے کتھک رقص پیش کیا۔ انہوں نے راگ بھوپالی،تینتال میں اوم نمہ شوائے پیش کیا، جس کے بعد ترانہ اصل میں پنڈت وجے شنکر کی کوریوگرافی پر درُت تین تال،راگ جنسم موہنی پر پیش کیا گیا۔ موجودہ پریزنٹیشن کی کوریوگرافی اساوری پوار نے کی ہے۔
آج کاکٹھ پتلی کا شو محمد شمیم اورگروپ کا تھا اور 20 نومبر کوکٹھ پتلی کا شو کالاباز گروپ کے ذریعے ہوگا۔
کل منی پوری ڈانس پنتھوبی جاگوئی ماروپ اور اُڈیشی رقص سنچاری فاؤنڈیشن کی طرف سے پیش کیا جائے گا۔ 20 نومبرکو کتھک رقص رودراکش کے ذریعے پیش کیاجائےگا۔
تمام آنے والوں کا استقبال ہے کہ وہ ان تقریبات میں مفت میں شرکت کریں اورنئے ہندوستان کی ابھرتی ہوئی تصویر دیکھیں۔
وزیراعظم کا دفتر
وزیر اعظم نے پیرالمپکس کھیلوں کے دوران مردوں کی ڈسکس تھرو میں کانسے کا تمغہ جیتنے کے لئے ونود کمار کو مبارکباد پیش کی
نئی دہلی، 29 اگست 2021:
وزیر اعظم جناب نریندر مودی نے ٹوکیو میں پیرالمپکس کھیلوں کے دوران مردوں کی ڈسکس تھرو میں کانسے کا تمغہ جیتنے کے لئے ونود کمار کو مبارکباد پیش کی۔
ایک ٹوئیٹ میں، وزیر اعظم نے کہا؛
’’ونود کمار کی شاندار کارکردگی کے باعث بھارت شادماں ہے! کانسے کے تمغے کے لئے انہیں مبارکباد۔ ان کی محنت شاقہ اور عزم مصمم کی وجہ سے شاندار نتائج برآمدہو رہیں۔# پیرالمپکس‘‘
وزیراعظم کا دفتر
نئے وزراء کے لئے لوک سبھا میں وزیر اعظم مودی کے تعارفی کلمات کا متن
اس سے سب کو فخر کرنا چاہئے کہ متعدد خواتین ، درج فہرست ذات و قبائل سے تعلق رکھنے والے متعدد افراد نے بطور وزیر حلف لیا ہے۔ متعدد نئے وزراء کسانوں کے بچے ہیں اور ان کا تعلق او بی سی برادری سے بھی ہے: وزیر اعظم
ایسا لگتا ہے کہ کچھ لوگ یہ ہضم نہیں کرپا رہے ہیں کہ کئی خواتین ، ایس سی ، ایس ٹی اور او بی سی برادری سے تعلق رکھتی ہیں اور وہ وزیر بن گئی ہیں: وزیر اعظم
عزت مآب اسپیکر صاحب،
میں سوچ رہا تھا کہ آج ایوان میں جوش و خروش کا ماحول رہے گا کیوں کہ ہماری خواتین اراکین پارلیمنٹ کی ایک بڑی تعداد وزیر بن چکی ہے۔ آج مجھے خوشی ہوتی کہ بہت بڑی تعداد میں ہمارے دلت بھائی وزیر بنے ہیں۔خوشی ہوتی کہ آج ہمارے درج فہرست قبائل کے تمام ساتھی بڑی تعداد میں وزیر بنے ہیں ، ہر ایک کو اس سے خوشی ہوتی۔
عزت مآب اسپیکر صاحب،
اس بار ایوان میں ہمارے ساتھی ممبران پارلیمنٹ جو کسان خاندان سے تعلق رکھتے ہیں ، دیہی علاقوں اور دیہی ماحول سےآتے ہیں ، سماجی و معاشی طور پر پسماندہ طبقے سے ہیں ، او بی سی سوسائٹی سے تعلق رکھتے ہیں ، انہیں بڑی تعداد میں وزراء کی کونسل میں شامل ہونے کا موقع ملا ، ان کا تعارف کرانے میں خوشی ہوتی ، ہر بینچ سے ، بینچ کو تھپتھپا کر ان کی عزت افزائی کی جاتی۔ لیکن شاید ملک کے دلت طبقے سے تعلق رکھنے والے افراد وزیر بنیں ، ملک کی خواتین وزیر بنیں ، ملک میں او بی سی برادری سے تعلق رکھنے والے اراکین پارلیمان مرکزی کابینہ میں شامل ہوئے، ملک کے کسانوں کے بیٹے وزیر بنے ، یہ بات کچھ لوگوں کو راس نہیں آتی ہے اور اسی وجہ سے ان کا تعارف کرانے کی بھی اجازت نہیں دیتے ہیں۔ اور اسی لئے ، معزز اسپیکر صاحب ، کابینہ کے نومنتخب اراکین کو لوک سبھا میں متعارف سمجھا جائے۔
وزارت دفاع
رکشا منتری نے مسلح افواج کے مہماتی معاملوں اور حصولیابی سے متعلق معاملات کاجائزہ لیا
نئی دہلی،07/ جون۔رکشا منتری جناب راجناتھ سنگھ نے وزارت دفاع کے سینئر افسران کی ایک میٹنگ طلب کرکے مسلح افواج کے مہماتی معاملات اور خریداری حصولیابی سے متعلق مسائل کاجائزہ لیا۔ انہوں نے مسلح افواج کے ساتھ اہم معاملات جیسے پلیٹ فارموں کے رکھ رکھاؤ کے سلسلے میں ریونیو کی حصولیابی سے متعلق معاملات پر تبادلہ خیال کیا۔ افسران نے وزیر دفاع کو جاری بنیادی ڈھانچہ پروجیکٹوں اور مستقبل کے اپ گریڈیشن منصوبوں کے بارے میں واقف کرایا۔ وزیر موصوف نے انڈین کوسٹ گارڈ کی ورکنگ اور ان سے متعلق معاملات کا بھی جائزہ لیا۔
جناب سنگھ نے ہدایت دی کہ مسلح افواج کی آپریشنل تیاریوں پر بات چیت کرنے کے لئے بھارتی بری، بحری اور فضائی افواج کے ساتھ علیحدہ علیحدہ میٹنگس کرنے کی ضرورت ہے۔ اس میٹنگ میں دفاع کے سیکریٹری جناب سنجے مترا، سیکریٹری برائے دفاع و فائننس ، محترمہ گارگی کول اور وزارت کے دیگر سینئر حکام نے شرکت کی۔
وزارت خزانہ
خام پام تیل، آربی ڈی پام تیل، دیگر پام تیل، خام پامولین ، آربی ڈی پامولین، دیگر پامولین، خام سویابین تیل، پیتل کا کچرا، خشخاش، چھالیہ، سونا اور چاندی کی محصول کی قدر میں تبدیلی
نئی دہلی، 31 جولائی 2019؍کسٹم ایکٹ 1962  دفعہ ۔14 کی ذیلی دفعہ  کی رو سے سنٹرل بورڈ آف ان ڈائریکٹ ٹیکس اینڈ کسٹمس نے حکومت ہند کی وزارت مالیات  کے نوٹی فکیشن نمبر 36/2001 ۔ کسٹمز  مورخہ 3 اگست 2001 میں درج ذیل ترامیم کی ہیں۔ یہ نوٹی فکیشن گزٹ آف انڈیا، ایکسٹرا آرڈینری پارٹ۔ II سیکشن ۔3 ، سب سیکشن  میں ایس او 748  مورخہ 3 اگست 2001 میں شائع ہوچکا ہے۔
مذکورہ نوٹیفکیشن کے مطابق یہ ترمیمات جدول -1، جدول-2 اور جدول -3 میں دی گئی ہے۔
ٹیبل-1
|
|
نمبر شمار
|
|
چیپٹر؍ سرخی؍ ذیلی سرخی؍ اشیاء
|
|
اشیاء کی تفصیل
|
|
محصول کی قدر

|
|

|
|

|
|

|
|

|
|
1
|
|
1511 10 00
|
|
خام پام تیل
|
|
502
|
|
2
|
|
1511 90 10
|
|
آر بی ڈی پامل تیل
|
|
532
|
|
3
|
|
1511 90 90
|
|
دیگر پام تیل
|
|
517
|
|
4
|
|
1511 10 00
|
|
خام پامولین
|
|
537
|
|
5
|
|
1511 90 20
|
|
آر بی ڈی پامولین
|
|
540
|
|
6
|
|
1511 90 90
|
|
دیگر پامولین
|
|
539
|
|
7
|
|
1507 10 00
|
|
خام سویابین تیل
|
|
705
|
|
8
|
|
7404 00 22
|
|
پیتل کا کچرا
|
|
3524
|
|
9
|
|
1207 91 00
|
|
خشخاش
|
|
3395
ٹیبل-2
|
|
نمبر شمار
|
|
چیپٹر؍ سرخی؍ ذیلی سرخی؍ اشیاء
|
|
اشیاء کی تفصیل
|
|
محصول کی قدر
|
|

|
|

|
|

|
|

|
|
1
|
|
71 یا 98
|
|
سونا، چاہے وہ کسی بھی شکل میں ہو، جو 30 جون 2017ء کو شائع کردہ نوٹیفکیشن نمبر 50/2107-کسٹمز کے نمبر شمار 356 کے تحت آتا ہے
|
|
459 فی 10گرام
|
|
2
|
|
71یا 98
|
|
چاندی، چاہے وہ کسی بھی شکل میں ہو، جو 30 جون 2017ء کو شائع کردہ نوٹیفکیشن 50/2017 –کسٹمز کے نمبر شمار 357 کے تحت آتا ہے
|
|
531 فی کلو گرام
|
|
3
|
|
71
|
|
چاندی، چاہے وہ کسی بھی شکل میں ہو، میڈل اور چاندی کے سکوں کو چھوڑ کر جس میں چاندی 99.9 فی صد سے کم نہ ہو، یاذیلی سرخی 710692 کے تحت آنے والی چاندی کی کسی نیم تیار شکل میں ہو
 میڈل اور چاندی کے سکے جس میں چاندی 99.9 فی صد سے کم نہ ہو، یاذیلی سرخی 710692 کے تحت آنے والی چاندی کی کسی نیم تیار شکل میں ہو، بشرطیکہ ایسے مال کو ڈاک کوریئر یا بیگیج کے ذریعہ درآمد نہ کیاگیا ہو۔
وضاحت: اس اندراج کےمقصد کے لئے کسی بھی شکل میں چاندی میں غیر ملکی کرنسی سکے چاندی سے تیار زیورات یا چاندی سے تیار کردہ سامان شامل نہیں ہوگا۔
|
|
531 فی کلو گرام
|
|
4
|
|
71
|
|
سونے کی چھڑیں ، تولہ چھڑوں کو چھوڑ کر ، جن پر مینوفیکچرر یا ریفائنر کے ذریعہ نمبر شمار اور میٹرک اکائی میں وزن درج کیا گیا ہو۔
سونے کے سکے جن میں 99.5 فی سے کم سونا نہ ہو اور ‘گولڈ فائنڈنگ’ ، بشرطیکہ یہ مال ڈاک کوریئر یا بیگیج کے ذریعہ درآمد نہ کیا گیا ہو۔
وضاحت: اس اندراج کےمقصد کے لئے ‘گولڈ فائنڈنگ ’ کا مطلب چھوٹی موٹی چیزیں جیسے ہک ، قبضہ، کلیمپ، پن کی زیورات کے کسی حصے کو یاتمام زیورات کو اپنی جگہ پر قائم رکھنے کے لئے استعمال کئے جانے والے پیچ سے ہے۔
|
|
|
|
|
|
|
|
ٹیبل -3
|
|
|
|
نمبر شمار
|
|
چیپٹر؍ سرخی؍ ذیلی سرخی؍ اشیاء
|
|
اشیاء کی تفصیل
|
|
محصول کی قدر

|
|

|
|

|
|

|
|

|
|
1
|
|
080280
|
|
چھالیہ
|
|
3920
(م ن۔ ا گ ۔ ج
Uno- 3560
(Visitor Counter : 28